মধুমেহ চিকিৎসায় বিশ্বে মডেল বাংলা, আন্তর্জাতিক স্বীকৃতিতে উচ্ছ্বসিত মমতা

কলকাতা: ডায়াবেটিস মোকাবিলায় বিশ্বজুড়ে এখন দৃষ্টান্ত হয়ে উঠেছে বাংলা (West Bengal)। টাইপ-১ ডায়াবেটিসের (Type 21 Diabetes) চিকিৎসায় রাজ্য সরকারের উদ্যোগকে আন্তর্জাতিক স্বীকৃতি দিয়েছে ‘ইন্টারন্যাশনাল সোসাইটি ফর পেডিয়াট্রিক অ্যান্ড অ্যাডোলেসেন্ট ডায়াবেটিস’ (ISPAD)। এই স্বীকৃতিতে উচ্ছ্বসিত মুখ্যমন্ত্রী মমতা বন্দ্যোপাধ্যায় (Mamata Banerjee) রবিবার সমাজমাধ্যমে লেখেন, “আমি অত্যন্ত আনন্দের সঙ্গে জানাচ্ছি যে টাইপ-১ ডায়াবেটিসের বিরুদ্ধে লড়াই করার জন্য ‘বাংলার মডেল’ এখন একটি বিশ্বব্যাপী অনুকরণীয় মডেল হয়ে উঠেছে।”

সম্প্রতি এসএসকেএম হাসপাতালে (SSKM Hospital) আসেন হার্ভার্ড মেডিক্যাল স্কুলের অধ্যাপক এবং অসংক্রামক রোগ বিশেষজ্ঞ জিন বুকম্যান। তিনি বাংলার এই উদ্যোগের ভূয়সী প্রশংসা করেন। মুখ্যমন্ত্রী জানান, এটি দেশের প্রথম রাজ্য সরকার পরিচালিত টাইপ-১ ডায়াবেটিস চিকিৎসা কর্মসূচি, যা আজ গোটা বিশ্বে প্রশংসিত হচ্ছে।

I am delighted to announce that ‘Bengal model’ to fight Type I diabetes – has become a global model to emulate.

Recently, Harvard Medical School Associate Professor Gene Bukhman, considered as an authority on non-communicable diseases, has visited our SSKM Hospital and…

— Mamata Banerjee (@MamataOfficial) November 2, 2025

আরও পড়ুন: মুখ্যমন্ত্রীর নিজের বাড়িতে সুরক্ষা নেই, একি বলে দিলেন দিলীপ

টাইপ-১ ডায়াবেটিস মূলত শিশু ও কিশোরদের মধ্যে দেখা যায়, যেখানে শরীর ইনসুলিন তৈরি বন্ধ করে দেয়। এই রোগ মোকাবিলায় রাজ্য সরকার প্রতিটি জেলায় ‘ডেডিকেটেড’ ক্লিনিক গড়ে তুলেছে, যেখানে নির্দিষ্ট দিনে চিকিৎসা ও পরামর্শ পরিষেবা চালু থাকে।

ভারতে টাইপ-১ ডায়াবেটিস আক্রান্ত শিশুর সংখ্যা সর্বাধিক হলেও, এ রাজ্য ছাড়া অন্য কোনও রাজ্যে এত সংগঠিত সরকারি চিকিৎসা ব্যবস্থা গড়ে ওঠেনি। প্রাথমিকভাবে চারটি জেলায় এই প্রকল্প শুরু হলেও এখন তা ১১টি জেলায় বিস্তৃত। ন্যাশনাল হেলথ মিশনে জুভেনাইল ডায়াবেটিসের আলাদা প্রকল্প না থাকলেও, রাজ্য সরকার স্বতঃপ্রণোদিতভাবে পদক্ষেপ নেয়। সেই উদ্যোগকেই এখন স্বীকৃতি দিচ্ছে গোটা বিশ্ব।